CELEX: 62008CA0182
Language: sk
Date: 2009-09-17 00:00:00
Title: Vec C-182/08: Rozsudok Súdneho dvora (prvá komora) zo 17. septembra 2009 (návrh na začatie prejudiciálneho konania, ktorý podal Bundesfinanzhof — Nemecko) — Glaxo Wellcome GmbH & Co./Finanzamt München II (Sloboda usadiť sa a voľný pohyb kapitálu — Daň z príjmov právnických osôb — Nadobudnutie obchodných podielov kapitálovej spoločnosti — Podmienky prihliadnutia na znehodnotenie obchodných podielov z dôvodu rozdelenia dividend pri určení vymeriavacieho základu nadobúdateľa)

7.11.2009   
            
            
               SK
            
            
               Úradný vestník Európskej únie
            
            
               C 267/18
            
         Rozsudok Súdneho dvora (prvá komora) zo 17. septembra 2009 (návrh na začatie prejudiciálneho konania, ktorý podal Bundesfinanzhof — Nemecko) — Glaxo Wellcome GmbH & Co./Finanzamt München II
   (Vec C-182/08) (1)
   
   (Sloboda usadiť sa a voľný pohyb kapitálu - Daň z príjmov právnických osôb - Nadobudnutie obchodných podielov kapitálovej spoločnosti - Podmienky prihliadnutia na znehodnotenie obchodných podielov z dôvodu rozdelenia dividend pri určení vymeriavacieho základu nadobúdateľa)
   2009/C 267/31
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Bundesfinanzhof
   
      Účastníci konania pred vnútroštátnym súdom
   
   
      Žalobkyňa: Glaxo Wellcome GmbH & Co.
   
      Žalovaný: Finanzamt München II
   
      Predmet veci
   
   Návrh na začatie prejudiciálneho konania — Bundesfinanzhof — Výklad článkov 43 ES a 56 ES — Nadobudnutie podielov na kapitálovej spoločnosti s neobmedzenou daňovou povinnosťou prostredníctvom platiteľa dane oprávneného započítať daň z príjmov právnických osôb — Vnútroštátna právna úprava, podľa ktorej sa pri stanovení vymeriavacieho základu dane nadobúdateľa zohľadní zníženie hodnoty podielov v dôsledku rozdelenia ziskov v prípade nadobudnutia od vlastníka podielu oprávneného započítať daň z príjmov právnických osôb, zatiaľ čo príslušné zníženie vymeriavacieho základu pri nadobudnutí od vlastníka podielu, ktorý nemá právo na započítanie, je vylúčené
   
      Výrok rozsudku
   
   Článok 73b Zmluvy ES (teraz článok 56 ES) musí byť vykladaný v tom zmysle, že nebráni právnej úprave členského štátu, podľa ktorej znehodnotenie obchodných podielov z dôvodu rozdelenia dividend nemá vplyv na základ dane zdaniteľnej osoby-rezidenta, ak táto osoba nadobudla svoje podiely v kapitálovej spoločnosti-rezidentovi od vlastníka podielov-nerezidenta, zatiaľ čo v prípade nadobudnutia podielov od vlastníka podielov-rezidenta takéto znehodnotenie znižuje vymeriavací základ nadobúdateľa.
   Toto zistenie sa uplatňuje v prípadoch, keď takáto právna úprava neprekračuje to, čo je nevyhnutné na zachovanie vyrovnaného rozdelenia daňovej právomoci medzi členskými štátmi, ako aj na predchádzanie čisto fiktívnym operáciám bez hospodárskej reality a vytvoreným iba s cieľom neoprávneného využitia daňového zvýhodnenia. Je úlohou vnútroštátneho súdu preskúmať, či sa dotknutá právna úprava obmedzuje na to, čo je nevyhnutné na dosiahnutie týchto cieľov.
   
      (1)  Ú. v. EÚ C 197, 2.8.2008.